Anyagismeret II.
Képgravírozás IV.
Az üveg
A fény, a tisztaság és egyes korokban a vagyoni helyzet jelképe volt az üveg.
Az ember több tízezer éve ismeri és használja az üveget, a vulkáni üveget más néven obszidiánt jó pattinthatósága, rendkívüli éle miatt kezdte el használni. Hazánkban is több helyen volt feldolgozó hely, ahonnan a kész terméket nyílhegyeket, késeket cserélték be más értékekre.
Az üveg modern kori történelmét időszámításunk előtt 5000-ben egy Plinius nevű római történetíró által datáljuk. Persze már valószínűleg időben és térben mások is felfedezték. A nevezetes esemény egy folyó parti bográcsozás volt. A tiszta, finom szemcséjű kvarchomok megolvadt és egy új anyagot hozott létre.
Az üveg a kezdetekben nem volt átlátszó, víztiszta. A homok fő alkotóeleme a SiO2, a szilícium dioxid. A „szennyező” anyagok függvényében volt különböző színű és keménységű.
A modern korban a nagy tisztaságú SiO2-ből, további ásványi anyagok hozzáadásával készítenek üveget, különböző célokra, a „homok” 1500 Celsius fokon olvasztásával.
És ha már eluntad ezt az ismertetőt térjünk a lényegre. :D
Az üveg szerkezetéből adódóan a lézer úgy távolít el anyagot, hogy nagyobb, helytelen sebesség, és erő kiválasztása esetén az üveg túl melegszik, „felrobban”. A kis repedések egyirányúvá válása elrepeszti az üveget. Ez az üveget gravírozók egyik réme.
Palackokat megtudod tölteni vízzel, egy jó forgatónak nem akadály a súly, és pontosabb is lesz a gravírozás. Sík üvegnél sokkal fontosabb a megfelelő sebesség, és erő tesztelése.
A fénytörés miatt különböző szögekben „távozó” lézerfényt érdemes valahogyan gátolni ebben a tevékenységében. Poharakban, palackokban használhatsz papírtörlőt. A sík üveg alá én nemesen egyszerűen egy natúr mdf lapot helyezek, és erre keretezem is a kép méretét. Nem az üvegen keretezek még kis erővel is látható az akril sprayn.
Vizuálisan több hatást is létre tudsz hozni.
Alapvetően az üveget célszerű maszkolni. Lehet ez vízben oldható tempera vagy akril spray is.
A szín kiválasztása azonban máris eldönt két megjelenést.
Ha fehér festékkel maszkolsz – és annak van megfelelő TIO2 tartalma - érvényesül a csempék esetében már leírt TIO2 módszer. Ténylegesen nem az üveget gravírozod, hanem rutil-anatáz szemcséket adsz hozzá fizikailag. Ez minimálisan dombormű hatású. A kép itt egy „hagyományos” fekete gravírozás.
Ha fekete festékkel maszkolsz akkor gyakorlatilag lehetővé teszed, hogy a lézerfény mintegy megütközve a festéken az üveget fizikailag gravírozza. Azaz eltávolítja az anyagot. Ebben az esetben a képet váltsd negatívra, tehát a fehéret gravírozod.
Sík üveg esetében a képet vízszintesen tükrözd is, mivel a későbbiekben nem a gravírozott felülete lesz a nézőpont felől, hanem a sértetlen.
A sebesség és erő viszonylatában, ha nagyobb az erő, túl robban az üveg, a vizuális hatás „fagyos” lesz, részben túlgravírozott. Apró és sok részletet tartalmazó fotóknál ez nem előnyös, itt inkább a minimum érvényes. Vektoros vagy vektor jellegű képeknél választhatod a nagyobb erőt, szép megjelenést ad a képnek.
A technika egy másik ismérve, hogy a feketére fújt oldalt gravírozod. Egy száraz papírtörlővel a kormot letörölve eldönthetted, hogy így hagyod a képet, vagy lefújod a gravírozott oldalát fehérrel.
Ez még jobban kiemeli a kontrasztot, és a plusz réteg védeni is fogja az üveg hátulját.
Amit nem szeret a festett üveg az a víz, vagy egyéb folyékony anyag. Az akrilt, és temperát is simán letudod mosni vízzel. Tehát ha feltételezed, hogy a későbbiekben víz fogja érni, érdemes színtelen lakkal lefújni (lehetőleg márka azonos sprayvel, így biztosan nem lesz oldószer különbség, és esetleges visszaoldódás).
Köszönöm, hogy elolvastad!





